**FELHÍVÁS**

**beiskolázási támogatás igénylésére**

Bezenye Községi Önkormányzat Képviselő-testülete megalkotta a szociális igazgatásról és a szociális ellátásokról szóló 4/2020 (VII.01.) rendeletét. A rendelet alapján a gyermek óvodáztatásával és iskoláztatásával kapcsolatos költségekhez való hozzájárulásként települési támogatás állapítható meg.

Az önkormányzat vissza nem térítendő anyagi támogatást állapíthat meg annak az igénylőnek, akinek:

1. **családjában az egy főre jutó jövedelem** az öregségi nyugdíj legkisebb összegének 900 %-át (**256.500.- Ft**)nem haladja meg
2. a gyermeke óvodába/iskolába történő beíratásakor **Bezenyén bejelentett lakcímmel vagy tartózkodási hellyel rendelkezik**
3. a gyermeke óvodába, általános- vagy középiskolában, **nappali tagozaton tanul**

A támogatás további feltételei:

* egy tanév alatt egy gyermekre csak egyszer vehető igénybe
* addig a tanévig adható be, amelyben a diák 19. életévét betölti

**A kérelem 2023.08.01-től 2023.10.15-ig adható be.**

A kérelmet benyújtani ügyfélfogadási időben, személyesen lehet a Hegyeshalmi Közös Önkormányzati Hivatal Bezenyei Kirendeltségén (9223 Bezenye, Szabadság u. 50.)

A kérelemhez kötelezően csatolandó mellékletek:

* a család jövedelemigazolása az egy főre eső jövedelem megállapításához
* az egy háztartásban élő személyek lakcímkártyáinak másolatai
* iskolalátogatási igazolás vagy diákigazolvány vagy az intézménybe történő felvételt igazoló dokumentum

A kérelem nyomtatvány a hivatalban kérhető, vagy a [www.bezenye.hu](http://www.bezenye.hu) oldalról letölthető.

Kérdés esetén hívják bizalommal a 96/223-074-es hivatali telefonszámot!

Kelt: Bezenye, 2023.07.31.

Márkus Erika s.k.

polgármester